als_Latn dik_Latn sag_Latn
Köln vendosi ta bënte fazën përgatitore në Amerikë, teksa skuadra gjermane është nisur drejt Orlandos. I frymëzuar nga filmi ‘Die Mannschaft’ i kombëtares gjermane, që tregoi momentet më të bukura gjatë botërorit, portieri Thomas Kessler ka marrë një kamer dhe nuk e heq nga dora, duke filmuar gjithçka. Edhe pse për lojtarët kanë filluar të lodhen nga ajo që vetë lojtari e ka quajtur “KessCam”, janë parë shumë gjëra interesante nga ajo që ndodh mes lojtarëve në grumbullime të tilla.
E njëra prej tyre përfshin dhe mbrojtësin tonë të kombëtares, Mërgim Mavraj. Pas një kontrolli të zgjatur të tij në aeroport, Kessler i afrohet dhe e pyet se përse ndodhi. “Prej muzik boksit tim. Por kjo më ndodh gjithmonë, ska rëndësi ku. Më është bërë e zakonshme”, – u përgjigj duke qeshur Mavraj. “Mos kishte gjë lidhje…”, filloi të pyeste Kessler, por Mavraj, duke e kuptuar çdo thoshte, mbase sepse është shaka e përsëritur në dhomat e zhveshjes, vazhdoi vetë fjalinë, duke qeshur sigurisht. “Me mjekrën dhe prejardhjen time? Jo nuk kishte lidhje. Po prit se kjo nuk eshte asgjë, jemi në Gjermani. Jam kurioz të di çdo ndodhë në Amerikë”, – vazhdoi shakanë 26-vjeçari. / aSport
als_Latn als_Latn